#### KORREKCIÓS ELSZÁMOLÁSI SZERZŐDÉS

amely létrejött egyrészről

cégnév: **MVM Főgáz Földgázhálózati Kft.**

székhely: 1081 Budapest, II. János Pál pápa tér 20.

központi ügyintézés helye: 1101 Budapest, Salgótarjáni út 45.

levelezési cím: 1081 Budapest, II. János Pál pápa tér 20.

számlázási cím: 1081 Budapest, II. János Pál pápa tér 20.

adószám: 13899893-2-44

bankszámlaszám: 10700024-44632007-52000001

cégjegyzékszám: 01-09-878954

mint földgázelosztói engedélyes, a továbbiakban **Földgázelosztó**, másrészről

cégnév:

székhely:

levelezési cím:

számlázási cím:

adószám:

bankszámlaszám:

cégjegyzékszám:

mint földgáz kereskedelmi/egyetemes szolgáltatási működési engedélyes, a továbbiakban **Kereskedő**

a továbbiakban együttesen **Felek** között alulírott napon és helyen az alábbi feltételekkel.

1. **Bevezető rendelkezések**

Felek a Magyar Földgázrendszer Üzemi és Kereskedelmi Szabályzatában (a továbbiakban: ÜKSZ) meghatározottak szerinti profil alapú elszámolási rendszer működtetésével kapcsolatos utólagos korrekciók elvégzésének, és az azzal kapcsolatos pénzügyi elszámolások folyamatának szabályozása érdekében **a kapacitáslekötési/rendszerhasználati szerződés kiegészítéseként és elválaszthatatlan részeként** a jelen korrekciós elszámolási szerződést (a továbbiakban: Korrekciós elszámolási szerződés) kötik.

1. **A Korrekciós elszámolási szerződés tárgya**

A Földgázelosztó a Korrekciós elszámolási szerződés alapján meghatározza a Kereskedővel létrejött kapacitáslekötési/rendszerhasználati szerződés 1. számú mellékleteiben felsorolt profilos elszámolású felhasználókra a leolvasási időszakban allokált fogyasztás, valamint az elszámolási leolvasás során rögzített mérőállások alapján számított tényleges fogyasztás különbségét, és ennek figyelembe vételével elvégzi a korrekciós mennyiségek elszámolását.

**A korrekciós elszámolás főbb szabályai:**

(a) A korrekciós elszámolás során a korrekciós mennyiségek és azok értékeinek a Kereskedő és a Földgázelosztó közötti elszámolása zajlik.

(b) A korrekciós elszámolásban foglalt gáz értékét a korrekciós mennyiség és a korrekciós földgázárak alapján, az ÜKSZ IV. számú melléklet szerint kell megállapítani.

(c) A korrekciós elszámolást korrekciós csoportokra bontva, a korrekciós csoportmennyiségek és azok korrekciós elszámoló ára feltüntetésével kell megadni. A számlán korrekciós csoportonként fel kell tüntetni az elszámoló egységárat és a nettó összeget.

(d) Az elszámolás tartalmát a Földgázelosztó felhasználási helyenként tételesen megismerhetővé teszi Kereskedő részére a számla mellékleteként bemutatott elektronikus kimutatás formájában. A tételes kimutatásnak a következőket kell tartalmaznia: felhasználási hely azonosító (POD), korrekciós csoport, elszámolási időszak, allokált mennyiség, mért mennyiség, korrekciós mennyiség, elszámolási ár, korrekciós gázérték.

(e) A korrekciós elszámolás havonta történik a korrekciós elszámolással érintett hónapban leolvasott, illetve kereskedőváltás miatt elszámolt felhasználókra meghatározott korrekciós mennyiségek alapján.

(f) Amennyiben a korrekciós elszámolás kézhezvételét követő öt munkanapon belül a Kereskedő írásban nem kezdeményezi az elszámolás felülvizsgálatát és javítását a hiba és az érintett POD megjelölésével, a korrekciós elszámolás a számlázás alapját képezi.

(g) A korrekciós elszámolás hibája esetén a Kereskedő a korrekciós elszámolás kézhezvételét követően öt munkanapon belül írásban, a hiba megjelölésével az elszámolás felülvizsgálatát és javítását kezdeményezheti a Földgázelosztónál.

(h) A hiba elismerése esetén a Földgázelosztó a felülvizsgálati kérelem beérkezését követő 5 munkanapon belül a hibás tételre javító elszámolást/adatszolgáltatást küld a Kereskedőnek.

(i) A hiba elutasítása esetén a Földgázelosztó a felülvizsgálati kérelem beérkezését követő 5 munkanapon belül a reklamált tételre írásbeli indoklást küld a Kereskedőnek, az elutasítás okának megjelölésével. A Földgázelosztó minden olyan adatot mellékel, amely alapján a vitatott elszámolás készült. A felülvizsgálati kérelem elutasításával kapcsolatban a Kereskedő a Hivatalhoz fordulhat.

(j) Amennyiben a korrekciós számla kibocsátásáig a Kereskedőnek és a Földgázelosztónak nem sikerül a vitás kérdéseket rendeznie, a vitatott részösszeg nem kerül kiszámlázásra.

(k) Pozitív kereskedői korrekciós gázmennyiség esetén a Kereskedő köteles a korrekciós mennyiséget az adott korrekciós értéken a Földgázelosztó által kibocsátott számla ellenében megfizetni.

(l) Negatív kereskedői korrekciós gázmennyiség esetén a Földgázelosztó köteles a korrekciós mennyiséget az adott korrekciós értéken a földgázkereskedő által kibocsátott számla ellenében megfizetni.

1. **Fizetési feltételek**

Felek a Korrekciós elszámolási szerződésből eredő fizetési kötelezettségüket banki átutalás útján teljesítik.

A Felek kötelesek a korrekciós elszámolást követően kibocsátott korrekciós számla alapján fennálló fizetési kötelezettségüket a kézhezvételtől számított 15 napon belül teljesíteni. Felek a fizetést azon a napon tekintik teljesítettnek, amikor a pénzösszeg a jogosult bankszámláján jóváírásra került.

Amennyiben a Kereskedő által kiállított korrekciós számla tételei nem egyeznek meg a Földgázelosztó által a Kereskedő részére korábban átadott végleges, tárgyhavi korrekciós elszámolás tételeivel, a Földgázelosztó a számlát nem fogadja be, és azt kiegyenlítés nélkül visszaküldi a Kereskedő részére. A Kereskedő ez esetben a korrekciós számla kiegyenlítésének elmaradása miatt késedelmi kamat, vagy más jogkövetkezmény érvényesítésére nem jogosult.

Amennyiben a Földgázelosztó által kiállított korrekciós számla tételei nem egyeznek meg a Földgázelosztó által a Kereskedő részére korábban átadott végleges, tárgyhavi korrekciós elszámolás tételeivel, a Kereskedő a számlát nem fogadja be, és azt kiegyenlítés nélkül visszaküldi a Földgázelosztó részére. A Földgázelosztó ez esetben a korrekciós számla kiegyenlítésének elmaradása miatt késedelmi kamat, vagy más jogkövetkezmény érvényesítésére nem jogosult.

A számlakifogások intézésének rendjére vonatkozó egyéb szabályokat az Üzletszabályzat tartalmazza.

Amennyiben a Kereskedő a Földgázelosztó által kibocsátott számla ellenértékét az esedékesség időpontjáig bezárólag nem egyenlíti ki, a Földgázelosztó fizetési felszólítást küld a részére, mellyel összefüggő költségeit a Kereskedő köteles megfizetni.

Amennyiben a Kereskedő a felszólítás kézhezvételét követő nyolc (8) napon belül nem rendezi a számlatartozását, a Földgázelosztó a Kereskedő részére nyújtott földgázelosztási szolgáltatást a tartozással érintett felhasználók vonatkozásában felfüggesztheti. Az e pont szerinti, a Kereskedő részére nyújtott földgázelosztási szolgáltatás felfüggesztéséből adódó minden kár megtérítéséért a Kereskedő felel az érintett profilos felhasználók felé. A Kereskedő a Korrekciós elszámolási szerződés aláírásával kötelezettséget vállal arra, hogy ennek tényéről a Korrekciós elszámolási szerződéssel érintett valamennyi profilos felhasználóját tájékoztatja. A tájékoztatás elmulasztásából eredő minden jogkövetkezmény Kereskedőt terheli.

1. **Szerződésszegés**

A Korrekciós elszámolási szerződésben foglalt bármely kötelezettség megszegése szerződésszegésnek minősül. Felek rögzítik, hogy a Korrekciós elszámolási szerződés rendelkezéseinek megszegése a kapacitáslekötési/rendszerhasználati szerződés megszegésének is minősül, tekintettel arra, hogy a Korrekciós elszámolási szerződés a kapacitáslekötési/rendszerhasználati szerződés rendelkezéseit egészíti ki, és annak elválaszthatatlan részét képezi.

Szerződésszegés esetén a másik Fél a jogszabályokban, a Földgázelosztó Üzletszabályzatában, az ÜKSZ-ben, a kapacitáslekötési/rendszerhasználati szerződésben, illetve a Korrekciós elszámolási szerződésben meghatározott módon jogosult a szerződésszegő féltől mind a szerződésszerű teljesítést, mind pedig a jogszabályokban, a Földgázelosztó Üzletszabályzatában, az ÜKSZ-ben, a kapacitáslekötési/rendszerhasználati szerződésben, illetve a Korrekciós elszámolási szerződésben meghatározott jogkövetkezményekre vonatkozó igényét érvényesíteni, ide értve a fizetési késedelem esetére járó, a Ptk. 6:155. § (1) bekezdése szerinti késedelmi kamatot is.

A Földgázelosztó részéről a Korrekciós elszámolási szerződés megszegésének minősül:

1. A Korrekciós elszámolási szerződésben, az ÜKSZ-ben, az Üzletszabályzatban és a hatályos jogszabályokban foglaltakat megszegi, illetőleg az azokban foglalt lényeges kötelezettségének nem tesz eleget.

Jogkövetkezménye:

* kártérítés ,
* késedelmi kamat,
* jogszabályban, ÜKSZ-ben meghatározott jogkövetkezmények

A Korrekciós elszámolási szerződés Kereskedő általi megszegésének minősül különösen:

1. A Korrekciós elszámolási szerződésből eredő fizetési kötelezettségének nem, vagy késedelmesen tesz eleget.

Jogkövetkezménye:

* késedelmi kamat,
* a földgázelosztás felfüggesztése,
* a kapacitáslekötési/rendszerhasználati szerződés felmondása

1. A Korrekciós elszámolási szerződésben, az ÜKSz-ben, az Üzletszabályzatban és a hatályos jogszabályokban foglaltakat egyéb módon megsérti, illetőleg az azokban foglalt lényeges kötelezettségének nem tesz eleget.

Jogkövetkezménye:

* kártérítés
* jogszabályban, ÜKSZ-ben meghatározott jogkövetkezmények

**V. A Korrekciós elszámolási szerződés** **hatálya**

A Korrekciós elszámolási szerződés a Felek aláírásával jön létre és eltérő rendelkezés hiányában a rendszerhasználati szerződés hatályba lépésével egyidejűleg lép hatályba.

Amennyiben a Korrekciós elszámolási szerződés aláírásakor a Felek között már van hatályos kapacitáslekötési/rendszerhasználati szerződés, a Korrekciós elszámolási szerződés ……………… lép hatályba.

Felek a Korrekciós elszámolási szerződést határozatlan időtartamra kötik.

Felek rögzítik, hogy a jelen Korrekciós elszámolási szerződés hatályba lépésével a Felek között ugyanezen tárgyban hatályban lévő korrekciós megállapodás/korrekciós elszámolási szerződés hatályát veszti azzal, hogy a korábbi szerződés/megállapodás megszűnése nem mentesíti a Feleket a megszűnés időpontjáig történő elszámolás, valamint ezen elszámolásból eredő fizetési kötelezettség teljesítése alól. Felek az elszámolást a korábbi szerződés/megállapodás megszűnését követő két hónapon belül kötelesek elvégezni.

**VI. A Korrekciós elszámolási szerződés megszűnése**

A Korrekciós elszámolási szerződés automatikusan megszűnik a kapacitáslekötési/rendszerhasználati szerződés megszűnése esetén, illetve amennyiben a korrekciós elszámolásra vonatkozó jogszabályi és egyéb rendelkezések hatályukat vesztik, vagy oly mértékben módosulnak, hogy a korrekciós elszámolás Korrekciós elszámolási szerződésben rögzítettek szerinti elvégzése ellehetetlenül. A Korrekciós elszámolási szerződés megszűnése nem mentesíti a Feleket a megszűnés időpontjáig történő elszámolás, valamint ezen elszámolásból eredő fizetési kötelezettség teljesítése alól. Felek az elszámolást a Korrekciós elszámolási szerződés megszűnését követő két hónapon belül kötelesek elvégezni. Nem teljesítés esetén a IV. pontban foglalt jogkövetkezmények alkalmazhatóak.

**VII. Záró rendelkezések**

A Földgázelosztó

a) a földgázelosztási szolgáltatás biztosításával összefüggésben az általa kezelt személyes adatokkal kapcsolatos, a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről (általános adatvédelmi rendelet) szóló, 2016. április 27-i, 2016/679 európai parlamenti és tanácsi rendelet (Általános Adatvédelmi Rendelet) és az információs önrendelkezési jogról és az információszabadságról szóló 2011. évi CXII. törvény (Infotv.) szerinti átlátható, előzetes, a NAIH ajánlásának megfelelő tájékoztatási kötelezettségének a Földgázelosztó honlapján és ügyfélszolgálati irodáiban elérhető, a csatlakozási és elosztóhálózat-használati szerződés teljesítésével kapcsolatos adatkezelésre vonatkozó Általános Adatkezelési Tájékoztatóban tesz eleget.

b) az ügyintézés során történő hangfelvétellel összefüggésben az általa kezelt személyes adatokkal kapcsolatos, az Általános Adatvédelmi Rendelet és az Infotv. szerinti átlátható, előzetes, a NAIH ajánlásának megfelelő tájékoztatási kötelezettségének a honlapján és az ügyfélszolgálati irodáiban elérhető, a hangfelvétellel kapcsolatos adatkezelésre vonatkozó Hangfelvétel Rögzítésére Vonatkozó Adatkezelési Tájékoztatóban tesz eleget.

Az adatkezeléssel kapcsolatos részletes szabályokat (általános, hangfelvételre vonatkozó) az üzletszabályzat, továbbá a honlapon és ügyfélszolgálati irodákban elérhető adatkezelési tájékoztatók tartalmazzák.

A Korrekciós elszámolási szerződés a kapacitáslekötési/rendszerhasználati szerződés elválaszthatatlan részét képezi, kizárólag azzal együtt érvényes és értelmezhető.

A Felek egybehangzóan kijelentik, hogy a földgázpiacra vonatkozó szabályozást ismerik, a Korrekciós elszámolási szerződést a hatályos földgázipari és egyéb jogszabályok, az ÜKSZ és a Földgázelosztó Üzletszabályzatának ismeretében kötötték meg.

A Korrekciós elszámolási szerződésben nem szabályozott kérdésekben a mindenkor hatályos jogszabályok, a kapacitáslekötési/rendszerhasználati szerződés, az ÜKSZ, valamint annak IV. és X. számú melléklete az irányadó.

Amennyiben a Korrekciós elszámolási szerződés és a kapacitáslekötési/rendszerhasználati szerződés rendelkezései között ellentmondás mutatkozik, úgy a Korrekciós elszámolási szerződés rendelkezései az irányadóak.

A Kereskedő a Korrekciós elszámolási szerződés aláírásával elismeri, hogy az ÜKSZ X. számú mellékletében rögzített „Korrekciós elszámolási szerződés általános szerződési feltételei” (a továbbiakban: ÁSZF) a Korrekciós elszámolási szerződés elválaszthatatlan részét – annak 1. számú mellékletét - képezi, az ÁSZF rendelkezéseit megismerte és az abban foglaltakat magára nézve kötelező érvényűnek fogadja el.

Felek egyezően rögzítik, hogy az ÁSZF mindenkor hatályos szövege az FGSZ Földgázszállító Zrt. honlapján ([www.fgsz.hu](http://www.fgsz.hu)) érhető el.

A Korrekciós elszámolási szerződést a Felek annak elolvasását és értelmezését követően, mint akaratukkal mindenben megegyezőt jóváhagyólag aláírták.

Budapest, ………….… ……………..………, ………….…

|  |  |  |
| --- | --- | --- |
| MVM Főgáz Földgázhálózati Kft.  Földgázelosztó |  | ……………………………  Kereskedő |